Edhotus neuvoston direktiiviksi yhteisön teillä liikennöivien hyötyajoneuvojen tarkastuksista tien varrella /* KOM/98/0117 lopull. - SYN 98/0097 */



Virallinen lehti nro C 190 , 18/06/1998 s. 0010



Ehdotus neuvoston direktiiviksi yhteisön teillä liikennöivien hyötyajoneuvojen tarkastuksista tien varrella (98/C 190/09) (ETA:n kannalta merkityksellinen teksti) KOM(1998) 117 lopull. - 98/0097(SYN) (Komission esittämä 19 päivänä toukokuuta 1998) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 75 artiklan 1 kohdan c ja d alakohdan, ottaa huomioon komission ehdotuksen, ottaa huomioon talous- ja sosiaalikomitean lausunnon, noudattaa perustamissopimuksen 189 c artiklassa määrättyä menettelyä yhteistyössä Euroopan parlamentin kanssa, sekä katsoo, että (1) liikenteen kasvu aiheuttaa kaikille jäsenvaltioille luonteeltaan ja vakavuudeltaan samankaltaisia liikenneturvallisuus- ja ympäristöongelmia, (2) on tieturvallisuuden, ympäristönsuojelun ja tasapuolisen kilpailun etujen mukaista, että hyötyajoneuvoilla liikennöitäisiin ainoastaan jos ne pidetään hyvässä kunnossa, (3) tienvarsitarkastusten suorittamisessa ei tulisi harjoittaa syrjintää ajajan kansallisuuden eikä ajoneuvon rekisteröintimaan perusteella, (4) moottoriajoneuvojen ja niiden perävaunujen katsastusta koskevan jäsenvaltioiden lainsäädännön lähentämisestä 20 päivänä joulukuuta 1996 annetun neuvoston direktiivin 96/96/EY (1) mukaisille hyötyajoneuvojen katsastuksilla varmistetaan, että hyväksytty elin katsastaa ne vuosittain, (5) vuosittaista pakollista katsastusta ei pidetä riittävänä sen takaamiseksi, että testatut ajoneuvot ovat kunnossa läpi vuoden, (6) tien varrella tehtävin kohdennetuin lisätarkastuksin tapahtuvaa tehokasta valvontaa pidetään tärkeänä ja kustannuksiinsa nähden tehokkaana yksittäisenä keinona valvoa teillä liikkuvien hyötyajoneuvojen kunnossapidon tasoa, (7) perustamissopimuksen 3 b artiklassa esitetyn toissijaisuusperiaatteen ja suhteellisuusperiaatteen mukaisesti, jäsenvaltiot eivät voi riittävällä tavalla toteuttaa tämän direktiivin tavoitteita eli järjestelmää yhteisön teillä liikennöivien hyötyajoneuvojen tarkastuksista tien varrella ja sen vuoksi se voidaan toiminnan laajuuden takia paremmin toteuttaa yhteisön tasolla; tämä direktiivi rajoittuu vähimpään näiden tavoitteiden toteuttamiseksi tarpeelliseen eikä siten ylitä sitä, mikä tarvitaan tähän tarkoitukseen, (8) tarkastettavien ajoneuvojen valinnan perustana olisi käytettävä kohdennettua ja vaiheittaista menetelmää, sillä näin voidaan tarmokkaimmin pyrkiä poimimaan ajoneuvokannasta kaikkein todennäköisimmin heikosti huolletut ajoneuvot, mikä puolestaan tehostaa viranomaisten toimintakykyä sekä rajoittaa kuljettajille ja liikenteenharjoittajille koituvat kustannukset ja viivytykset mahdollisimman alhaiselle tasolle, (9) neuvosto kehotti Auto Oil -ohjelman käsittelyn yhteydessä komissiota tekemään ehdotuksia, joilla varmistettaisiin, että ajoneuvojen tyyppihyväksyntästandardeja, polttoaineiden laatua ja teknisiä tarkastuksia koskevia direktiivejä sovellettaisiin samanaikaisesti, (10) vakavissa ja toistuvissa rikkomuksissa sen jäsenvaltion toimivaltaisia viranomaisia, jonka alueella ajoneuvo on rekisteröity tai jonka alueelle asianomainen yritys on sijoittautunut, voidaan pyytää toteuttamaan asianmukaisia toimenpiteitä, ja näiden viranomaisten olisi ilmoitettava jäsenvaltioille, joka esittää tällaisen pyynnön toteutetuista seurantotoimista, ja (11) jokaisen jäsenvaltion olisi vahvistettava säännökset tämän direktiivin rikkomisista, ON ANTANUT TÄMÄN DIREKTIIVIN: 1 artikla 1. Tässä direktiivissä säädetään järjestelmästä tarkastuksista tien varrella yhteisössä liikennöivien hyötyajoneuvojen kunnon valvomiseksi. 2. Tämä direktiivi ei rajoita jäsenvaltioiden oikeutta suorittaa huomioon ottaen yhteisön lainsäädäntö tarkastuksia sellaisillekin ajoneuvoille, jotka eivät kuulu tämän direktiivin soveltamisalaan. 2 artikla Tässä direktiivissä tarkoitetaan: a) "hyötyajoneuvolla" direktiivin 96/96/EY liitteen I ajoneuvoluokissa 1, 2 ja 3 määriteltyjä moottoriajoneuvoja ja perävaunuja b) "tarkastuksella tien varrella" ennakoimatonta ja siten yllättäen tehtyä jäsenvaltion alueella liikennöitävän hyötyajoneuvon tarkastusta, jonka viranomaiset suorittavat tien varrella tai muussa sopivaksi katsomassaan paikassa; c) "katsastuksella" direktiivin 96/96/EY liitteessä 1 säädettyä ajoneuvon kunnon testausta. 3 artikla 1. Tarkastus tien varrella ensimmäisessä vaiheessa koulutettu ajoneuvontarkastaja tarkastaa ohi kulkevan hyötyajoneuvon kunnon silmämääräisesti. 2. Jos ensimmäisen vaiheen perusteella on aihetta epäillä, että hyötyajoneuvon kunto ei ole asianmukainen, toisessa vaiheessa tehdään pysäköidylle ajoneuvolle alustava tarkastus, jonka yhteydessä tarkastetaan ajoneuvon kuntoa koskevat asiakirjat, erityisesti todistus läpäistystä direktiivin 96/96/EY 2 artiklan mukaisesta lakisääteisestä katsastuksesta tai todistus hyötyajoneuvolle vastikään tehdystä tarkastuksesta tien varrella. 3. Elleivät asiakirjat anna riittävää varmuutta ajoneuvon asianmukaisesta kunnosta tai jos tarkastaja edelleen otaksuu, että hyötyajoneuvon kunto ei ole asianmukainen, siirrytään kolmanteen vaiheeseen tässä direktiivissä olevan liitteen II mukaisesti. 4 artikla 1. Jäsenvaltioiden on otettava käyttöön asianmukaiset ja usein suoritetut tarkastukset tien varrella, joilla katetaan vuosittain laaja ja edustava otos hyötyajoneuvoja kaikista tämän direktiivin soveltamisalaan kuuluvista ajoneuvoluokista. 2. Tarkastusten tien varrella tehokkuuden varmistamiseksi niiden on katettava riittävän edustava osa tieverkkoa. 3. Tarkastukset tien varrella on suoritettava syrjimättä kuljettajaa kansallisuuden tai ajoneuvoa rekisteröintimaan perusteella. 4. Jäsenvaltioiden on ilmoitettava joka toinen vuosi komissiolle tarkastettujen hyötyajoneuvojen lukumäärä ajoneuvotyypeittäin ja rekisteröintimaittain mukaan lukien tiedot ajoneuvojen hylkäämisen syistä. 5 artikla 1. Tässä direktiivissä säädettyjen tarkastusten tien varrella suorittamiseksi jäsenvaltioiden tulee käyttää liitteen I tarkistusluetteloa. Jäljennös tarkastuksen suorittaneen viranomaisen täyttämästä luettelosta tai tavanomaisen katsastuksen tuloksen osoittava todistus direktiivin 96/96/EY vaatimusten mukaisesti on annettava hyötyajoneuvon kuljettajalle, jonka on esitettävä se pyydettäessä myöhempien, kohtuuttoman lyhyen ajan kuluessa tien varrella tehtävien tarkastusten yksinkertaistamiseksi tai mahdollisesti välttämiseksi kokonaan. 2. Jos ajoneuvon tarkastaja katsoo, että hyötyajoneuvon kunnossa oleva puute edellyttää lisätutkimuksia, ajoneuvo voidaan määrätä katsastettavaksi direktiivin 96/96/EY 2 artiklassa tarkoitetussa katsastuslaitoksessa. Jos tarkastuksen tien varrella perusteella paljastuu, että hyötyajoneuvo ei täytä liitteen II vaatimuksia, tai ajoneuvo ei läpäise sille tarkastuksen jälkeen mahdollisesti määrättyä, direktiivin 96/96/EY 2 artiklassa tarkoitetussa katsastuslaitoksessa suoritettua katsastusta, vaan sen katsotaan muodostavan vakavan vaaran kuljettamilleen henkilöille tai muille tienkäyttäjille, hyötyajoneuvon käyttö yleisillä teillä voidaan kieltää välittömästi. 6 artikla 1. Jäsenvaltioiden on avustettava toisiaan tämän direktiivin soveltamisessa. 2. Vakavista tai toistuvista vioista muista maista tulevissa ajoneuvoissa on ilmoitettava sen jäsenvaltion toimivaltaisille viranomaisille, jossa hyötyajoneuvo on rekisteröity tai jonne yritys on sijoittautunut. Vakavia tai toistuvia vikoja muista maista tulevissa ajoneuvoissa havainneen jäsenvaltion toimivaltaiset viranomaiset voivat pyytää sen jäsenvaltion toimivaltaisia viranomaisia, jossa hyötyajoneuvo on rekisteröity tai jonne yritys on sijoittautunut, toteuttamaan asianmukaisia toimenpiteitä rikkojaa tai rikkojia kohtaan. Viimeksi mainittujen toimivaltaisten viranomaisten on ilmoitettava rikkojaa tai rikkojia kohtaan toteutetuista toimenpiteistä sen jäsenvaltion toimivaltaisille viranomaisille, jotka havaitsivat hyötyajoneuvon puutteet. 7 artikla Komissio antaa muutokset, jotka ovat tarpeen liitteessä II määriteltyjen teknisten standardien mukauttamiseksi tekniikan kehitykseen 8 artiklassa säädettyä menettelyä noudattaen. 8 artikla Komissiota avustaa moottoriajoneuvojen ja niiden perävaunujen katsastusta koskevan direktiivin mukauttamista tekniseen kehitykseen käsittelevä komitea. Komission edustaja tekee komitealle ehdotuksen tarvittavista toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Komission on, niin suurelta osin kuin mahdollista, otettava huomioon komitean lausunto niin pitkälle kuin mahdollista. Sen on ilmoitettava, millä tavoin lausunto on otettu huomioon. 9 artikla Jäsenvaltioiden on säädettävä seuraamusjärjestelmästä, jota sovelletaan tämän direktiivin täytäntöönpanemiseksi annettujen kansallisten sännösten rikkomiseen, ja toteutettava niiden täytäntöönpanon varmistamiseksi kaikki tarvittavat toimenpiteet. Säädettyjen seuraamusten on oltava tehokkaita, suhteutettuja ja varoittavia. Jäsenvaltioiden on ilmoitettava nämä säännökset komissiolle viimeistään 10 artiklan 1 kohdan ensimmäisessä alakohdassa määritettynä päivänä ja kaikki niiden muutokset mahdollisimman pian. 10 artikla 1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 1998. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. Jäsenvaltioiden on sovellettava näitä säännöksiä 1 päivästä heinäkuuta 1999. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 11 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 12 artikla Tämä direktiivi on osoitettu kaikille jäsenvaltioille. (1) EYVL L 46, 17.2.1997, s. 1. LIITE I TARKISTUSLUETTELO >KAAVION ALKU> 1. Tarkastuspaikka .......... 2. Päivämäärä .......... 3. Aika .......... 4. Ajoneuvon kansallisuustunnus ja rekisterinumero .......... 5. Perävaunun tai puoliperävaunun kansallisuustunnus ja rekisterinumero .......... 6. Ajoneuvotyyppi Kuorma-auto (yli 12 tonnia) (1) Auton ja varsinaisen perävaunun yhdistelmä (2) Auton ja puoliperävaunun yhdistelmät (3) Linja-auto (4) Minibussi (5) Kevyt tavarankuljetusajoneuvo (3,5-12 tonnia) (6) 7. Kuljetuksesta vastaava yritys ja sen osoite .......... .......... 8. Kansallisuus .......... 9. Kuljettaja .......... 10. Lähettäjä, osoite, kuormauspaikka .......... .......... 11. Vastaanottaja, osoite, purkauspaikka .......... .......... 12. Ajoneuvoyksikön kokonaispaino .......... 13. Ilmenneet viat: - jarrujärjestelmä ja sen osat - ohjausvivusto - valaisimet ja merkinantolaitteet - pyörät/navat/renkaat - pakojärjestelmä - pakokaasujen läpinäkyvyys (dieselmoottoreiden osalta) - pakokaasupäästöt (bensiinimoottoreiden osalta) Ajoneuvot siten kuin ne on määritelty direktiivin 70/156/ETY liitteessä II A: (1) Tavaroiden kuljetukseen käytetyt vähintään nelipyöräiset moottoriajoneuvot, joiden suurin sallittu paino on enemmän kuin 12 tonnia (luokka N3). (2) Tavaroiden kuljetukseen käytettävien moottoriajoneuvojen, joiden suurin sallittu paino on enemmän kuin 3,5 tonnia (luokat N2, N3), ja perävaunujen (luokka O) yhdistelmä. (3) Vetoajoneuvo, joka on suunniteltu vetämään puoliperävaunua. (4) Henkilöiden kuljetukseen käytetyt, kuljettajan istuimen lisäksi vähintään kahdeksanpaikkaiset vähintään nelipyöräiset moottoriajoneuvot (luokat M2, M3). (5) Henkilöiden kuljetukseen käytetyt, kuljettajan istuimen lisäksi (yli viisi- mutta) enintään kahdeksanpaikkaiset vähintään nelipyöräiset moottoriajoneuvot (luokka M1). (6) Tavaroiden kuljetukseen käytetyt vähintään nelipyöräiset moottoriajoneuvot, joiden suurin sallittu paino on enemmän kuin 3,5 tonnia mutta enintään 12 tonnia. (luokka N2). 14. Muuta huomautettavaa 15. Tarkastuksen suorittanut viranomainen/virkailija 16. Tarkastuksen tulos - hyväksytään - hyväksytään, mutta lieviä vikoja - vakavia vikoja - välitön ajokielto Tarkastajan allekirjoitus/Valtuutus>KAAVION LOOPU> LIITE II TEKNISET STANDARDIT TIEN VARRELLA Tämän direktiivin 2 artiklassa tarkoitetut hyötyajoneuvot on pidettävä tarkastusviranomaisten edellyttämässä ajokunnossa. Tarkastettaviin kohteisiin sisältyvät ajoneuvon turvallisen ja puhtaan käytön kannalta tärkeinä pidetyt kohteet. Yksinkertaisten toimintaa koskevien tarkastusten (valaistus, merkinantolaitteet, renkaiden kunto jne.) lisäksi ajoneuvon jarruja ja pakokaasupäästöjä tutkitaan erityisin testein seuraavasti: 1. Jarrut Jarrujärjestelmän kaikki osat ja sen toimintamekanismi on pidettävä hyvässä ja tehokkaasti toimivassa kunnossa sekä asianmukaisesti säädettyinä. Ajoneuvon jarrujen on täytettävä seuraavat kolme tehtävää: a) Moottoriajoneuvojen sekä niiden perävaunujen ja puoliperävaunujen käyttöjarrun on kyettävä hidastamaan ajoneuvoa ja pysäyttämään se turvallisesti, nopeasti ja tehokkaasti kuormasta ja tien kaltevuuskulmasta riippumatta. b) Moottoriajoneuvojen sekä niiden perävaunujen ja puoliperävaunujen seisontajarrun on kyettävä pitämään ajoneuvo paikallaan kuormasta riippumatta myös selvässä ylä- tai alamäessä, ja laitteiston, jolla jarrupinnat pidetään jarrutusasennossa, on oltava toiminnaltaan täysin mekaaninen. c) Moottoriajoneuvojen toisen jarrun (hätäjarrun) on kyettävä hidastamaan ajoneuvoa ja pysäyttämään se kuormasta riippumatta kohtuullisella matkalla silloin kuin käyttöjarru ei toimi. Jos ajoneuvon kunnosta on epäilystä, tarkastusviranomaiset voivat testata ajoneuvon jarrutustehoa joidenkin tai kaikkien direktiivin 96/96/EY liitteessä II olevan 1 kohdan säännösten mukaisesti. 2. Pakokaasupäästöt 2.1. Pakokaasupäästöt 2.1.1. Moottoriajoneuvot, jotka on varustettu ottomoottorilla (bensiinimoottori) a) Jos pakokaasupäästöjä ei ole ohjattu kehittyneellä päästönvalvontajärjestelmällä kuten lambda-anturilla varustetulla kolmitoimisella katalysaattorilaitteistolla: 1. Pakojärjestelmän silmämääräinen tutkiminen sen todentamiseksi, ettei siinä ole vuotoja. 2. Tarvittaessa päästönvalvontajärjestelmän silmämääräinen tutkiminen sen todentamiseksi, että vaadittavat laitteet on asennettu. Moottorin käytyä kohtuullisen ajan (ottaen huomioon ajoneuvon valmistajan suositukset) mitataan pakokaasujen hiilimonoksidi-(CO-)pitoisuus joutokäynnillä (kuormittamattomana). Pakokaasujen suurin sallittu CO-pitoisuus on se, jonka ajoneuvon valmistaja ilmoittaa. Jos tätä tietoa ei ole käytettävissä tai jos jäsenvaltioiden toimivaltaiset viranomaiset päättävät olla käyttämättä tätä tietoa viitearvona, pakokaasujen CO-pitoisuus saa olla enintään seuraavien arvojen mukainen: - ajoneuvoille, jotka on rekisteröity tai otettu käyttöön sen päivämäärän, josta alkaen jäsenvaltiot vaativat, että ajoneuvot ovat direktiivin 70/220/ETY (1) mukaisia, ja 1 päivän lokakuuta 1986 välisenä aikana: CO: 4,5 tilavuusprosenttia, - ajoneuvoille, jotka on rekisteröity tai otettu käyttöön 1 päivän lokakuuta 1986 jälkeen: CO: 3,5 tilavuusprosenttia. b) Jos pakokaasupäästöjä ohjataan kehittyneellä päästönohjausjärjestelmällä, kuten lambda-anturilla ohjatulla kolmitoimisella katalysaattorilaitteistolla: 1. Pakojärjestelmän silmämääräinen tutkiminen sen todentamiseksi, ettei siinä ole vuotoja ja että kaikki osat ovat täydellisiä. 2. Päästönvalvontajärjestelmän tutkiminen sen todentamiseksi, että vaadittavat laitteet on asennettu. 3. Ajoneuvon päästönohjausjärjestelmän tehon määrittäminen mittaamalla lambda-arvo ja pakokaasujen CO-pitoisuus 4 jakson mukaisesti tai käyttämällä menetelmiä, joita valmistajat ovat ehdottaneet ja jotka on hyväksytty tyyppihyväksynnän yhteydessä. Ajoneuvon moottoria on kutakin tarkastusta varten käytettävä ajoneuvon valmistajan suositusten mukaisesti. 4. Pakoputken päästöt/raja-arvot - Mittaus moottorin joutokäyntikierrosluvulla: Pakokaasujen suurin sallittu CO-pitoisuus sellaisena kuin ajoneuvon valmistaja sen ilmoittaa. Jos tätä tietoa ei ole käytettävissä, pakokaasujen CO-pitoisuus saa olla enintään 0,5 tilavuusprosenttia. - Mittaus korkealla joutokäyntikierrosluvulla moottorin kierrosluvun ollessa vähintään 2 000 min-1: CO-pitoisuus: enintään 0,3 tilavuusprosenttia Lambda: 1 = 0,03 tai valmistajan erittelyn mukainen. 2.1.2. Dieselmoottorilla varustetut moottoriajoneuvot Pakokaasujen sameuden mittaus vapaassa kiihdytyksessä (ilman kuormaa joutokäynniltä ruiskutuksen katkaisun kierroslukuun). Konsentraation taso saa olla enintään taso, joka on kirjattu direktiivin 72/306/ETY (2) mukaiseen kilpeen. Jos tätä tietoa ei ole käytettävissä tai jos jäsenvaltioiden toimivaltaiset viranomaiset päättävät olla käyttämättä sitä viitearvona, absorptiokertoimien raja-arvot ovat seuraavat: Absorptiokertoimien ylärajat: - vapaasti hengittävillä dieselmoottoreilla: 2,5 m-1, - turboahtimella varustetuilla dieselmoottoreilla: 3,0 m-1 tai vastaavat arvot, kun käytetään EY-tyyppihyväksynnässä käytetystä laitteistosta poikkeavaa laitteistotyyppiä. Ennen 1 päivää tammikuuta 1980 rekisteröidyt tai käyttöönotetut ajoneuvot vapautetaan näistä vaatimuksista. 2.1.3. Tarkastuslaitteisto Ajoneuvopäästöt tarkastetaan käyttäen laitteistoa, joka on suunniteltu määrittämään tarkasti, ovatko päästöt säädettyjen tai valmistajan ilmoittamien raja-arvojen mukaisia. 2.2. Tarvittaessa tarkastetaan ajoneuvon sisäisen päästöjenvalvontajärjestelmän, OB-järjestelmän (On Board Diagnostic), asianmukainen toiminta. (1) Moottoriajoneuvojen päästöjen aiheuttaman ilman pilaantumisen estämiseksi toteutettavia toimenpiteitä koskevan jäsenvaltioiden lainsäädännön lähentämisestä 20 päivänä maaliskuuta1970 annettu neuvoston direktiivi 70/220/ETY (EYVL L 76, 9.3.1970, s. 1) ja oikaisu (EYVL L 81, 11.4.1970, s. 15). (2) Ajoneuvojen dieselmoottoreiden päästöjen vähentämiseksi toteutettavia toimenpiteitä koskevan jäsenvaltioiden lainsäädännön lähentämisestä 2 päivänä elokuuta 1972 annettu neuvoston direktiivi 72/306/ETY (EYVL L 190, 20.8.1972, s. 1).